ขอสอบถามค่ะ หนูกินยาคุม 28วัน เริ่มทานวันที่6ก.ย. และเริ่มแผงที่2แบบ 21วัน เริ่มทานแผง2วันที่ 4ต.ค. แล้วมีเพศสัมพันธ์วันที่10 แล้วหลั่งใน ประสิทธิภาพยาคุม จะคุมกำเนิดได้ไหมคะ หนูทานยา 24:30น.เวลานี้ทุกครั้งที่ทานยาคุมค่ะ
สวัสดีค่ะ การใช้ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา และคลาดเคลื่อนกันวันละไม่เกิน 3 ชั่วโมง โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้กรณีเป็น 21 เม็ดเมื่อกินหมดก็ให้เว้น 7 วันให้ประจำเดือนมาแล้วค่อยกินแผงใหม่ กรณีเป็นแบบ 28 เม็ด ก็คล้ายกันคือก็เป็นยาฮอร์โมนแค่ 21 เม็ดแรก ส่วน 7 เม็ดสุดท้ายจะเป็นเม็ดแป้งที่กินเพื่อกันลืมเท่านั้น การกินยาต่อแผงกรณีเป็น 28 ต่อด้วย 21 เม็ดก็สามารถทำได้โดยเมื่อกินยาครบ 28 เม็ด ก็กินยาคุมเม็ดแรกของแผงที่เป็น 21 เม็ดได้เลย หากทำได้ดังนี้ ประสิทธิภาพยาจะยังได้ต่อเนื่องถ้าประจำเดือนไม่มาในช่วงที่เว้นยาหรือยาเม็ดแป้ง ควรยืนยันการตั้งครรภ์ให้แน่ชัดก่อนเริ่มยาแผงถัดไป